**Panevėžio regos centras Linelis**

 (švietimo įstaigos pavadinimas)

Vera Janikūnienė

 (švietimo įstaigos vadovo vardas ir pavardė)

**PANEVĖŽIO REGOS CENTRO „LINELIS“ VADOVO 2021 M. VEIKLOS ATASKAITA**

 Nr. \_\_\_\_\_\_\_\_

(data)

Panevėžys

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| (Švietimo įstaigos strateginio plano ir metinio veiklos plano įgyvendinimo kryptys ir svarbiausi rezultatai bei rodikliai)**1.Tikslas. Įtraukiojo ugdymo nuostatų įgyvendinimas.** **1.Uždavinys. Įtraukiojo ugdymo (si) įgyvendinimas siekiant užtikrinti kokybišką ugdymą (sį) visiems jo dalyviams. Visų bendruomenės narių vertybių, pasaulėžiūros, pažiūrų ir elgesio formavimas dėl veiksmingos ir sistemingos pagalbos kiekvienam vaikui.** Lietuvos Respublikos švietimo įstatyme, Valstybinėje švietimo 2013–2022 m. strategijoje, Geros mokyklos koncepcijoje (2015 m.) suformuluota perėjimo nuo švietimo visiems prie švietimo kiekvienam, suasmeninto ugdymo(si) ir mokymo(si) nuostata. Nuo 2024 m. rugsėjo bus visuotinai pradėtas įtraukusis ugdymas, kuris numato, kad kiekvienam vaikui turi būti sudarytos sąlygos ugdytis artimiausioje ugdymo įstaigoje kartu su savo bendraamžiais. Regos centre, įtraukiojo ugdymo dėka, jau dabar rūpinamasi kiekvienu ugdytiniu, siekiant prasmingesnio jų tobulėjimo, individualių saugumo, emocinių, fizinių ir socialinių poreikių tenkinimo, sudarant kiekvienam ugdytis individualiu tempu, pagal galimybes, gabumus, pajėgumą, poreikius ir interesus. Regos centras atlieka itin svarbų vaidmenį vaikų vertybinių nuostatų formavime. Kad tinkamai susiformuotų vaikų vertybių sistema, pedagogai, kaip ugdymo proceso organizatoriai, ieško savitų vertybių ugdymo formų, parodydami savo išmonę ir kūrybiškumą. 2021 m.ugdymas organizuojamas pagal VII ir X ikimokyklinio ugdymo organizavimo modelius, priešmokyklinis ugdymas pagal XIII ugdymo organizavimo modelį, patvirtintus Panevėžio miesto savivaldybės administracijos direktorius 2021-10-15 įsakymu Nr. A-882 „Dėl savivaldybės administracijos direktoriaus 2021 m. rugsėjo 7 d. įsakymo Nr. A-791 „Dėl savivaldybės švietimo įstaigų pasirinktų ikimokyklinio ir priešmokyklinio ugdymo organizavimo modelių 2021−2022 mokslo metams patvirtinimo“ pakeitimo. 2021 m. iki rugpjūčio 31 d. buvo sukomplektuotos 4 ikimokyklinio ir priešmokyklinio ugdymo grupės: 1 lopšelio, 2 ikimokyklinio ugdymo, 1 jungtinė priešmokyklinio ugdymo grupė. Lankė 65 ugdytiniai. Nuo 2021 m. rugsėjo 1 d. sukomplektuotos 8 grupės: 3 lopšelio, 4 ikimokyklinio ugdymo, 1 jungtinė priešmokyklinio ugdymo grupė. Lankė 99 ugdytiniai. Vykdomos programos: ikimokyklinio ugdymo programa „Po vaikystės šalį“, Bendroji priešmokyklinio ugdymo programa, specialiojo ugdymo programos. Atliekama regos sutrikimų korekcija 43 vaikams. Dirba gydytoja oftalmologė, kuri kartą per mėnesį patikrina vaikų regėjimą ir paskiria regos lavinio pratimus, kuriuos atlieka bendrosios praktikos slaugytoja. Regos centre dirba tiflopedagogai (vizituojantys mokytojai), teikiantys tiflopedagoginę pagalbą silpnaregiams ir akliems ugdytiniams nuo 1,5 iki 21 metų nelankantiems ikimokyklinių įstaigų, negalintiems lankyti bendrojo ugdymo ar specialiojo ugdymo mokyklų dėl negalios, lankantiems bendrojo ar specialiojo ugdymo mokyklas, bet ten negaunantiems tiflopedagoginės pagalbos. Tiflopedagoginė pagalba buvo teikiama 19 mokinių namuose ir kitose Panevėžio miesto bendrojo lavinimo ir specialiosiose mokyklose.  28 ugdytiniams PPT buvo nustatyti specialieji ugdymo (si) poreikiai (toliau SUP). Šie ugdytiniai integruoti į bendrojo lavinimo grupes. Nedideli specialieji poreikiai nustatyti - 92 procentams ugdytinių, vidutiniai - 3 proc., dideli - 3 proc., labai dideli - 1 proc. ugdytinių. Sutrikimų korekciją atliko: specialusis pedagogas, tiflopedagogas, logopedas, judesio korekcijos pedagogas, psichologas, bendrosios praktikos slaugytojai. Siekiant ugdymo kokybės, tenkinant vaikų ir tėvų poreikius, prioritetine sritimi buvo ne ugdytinių veiklos rezultatai, o šiuolaikiškų inovatyvių ugdymo metodų ir būdų pagalba, jų patirtinis, integralus ugdymas. Ugdymui naudotos naujausios informacinės technologijos: interaktyvi lenta, interaktyvios grindys, SMART lenta, „video“ medžiaga, Multimedia, kompiuteriai, muzikiniai centrai, nešiojamos garso kolonėlės, kopijavimo aparatai, šviesos stalai, įrengtas multisensorinis kabinetas su moderniomis priemonėmis. Tai skatino ugdytinių kūrybiškumą, pagrindinių kompetencijų ugdymo, sutrikimų korekcijos galimybes. Nuolat tobulinama ugdymo(si) aplinka pastato viduje. Įrengtos 6 estetiškos grupės, meno ir sporto salės, laukiama baldų naujai atidarytoms grupėms. Pagal galimybes, išskyrus medinius statinius vaikų žaidimų aikštelėse, tvarkoma lauko fizinė aplinka. Užsakytos naujos priemonės praturtins lauko edukacines erdves. Pedagogai pakankamai dėmesio skyrė bendradarbiavimui su tėvais, organizuodami bendrus renginius, šventes, temines savaites, projektus, kurie skatino efektyviau perduoti vertybes bei įtrauktų tėvus į ugdomąjį procesą. Atidarius 4 naujas grupes, buvo siekiama užtikrinti glaudžius mokyklos bendruomenės narių ryšius, gauti informaciją kokybiškesniam vaiko pažinimui, taikyti įvairius sąveikos su tėvais metodus, aktyvinti jų dalyvavimą regos centro kultūriniame gyvenime. Aktyviai naudojamos informavimo technologijų panaudojimo galimybės bendradarbiavimo su tėvais procese pasitelkiant informacines technologijas Tai turėjo didelę naudą ir patrauklumą, veiksnius, galinčius palengvinti šį procesą ir kt. Tobulinome naujas, patrauklias, abiem pusėms priimtinas bendradarbiavimo formas. Dažniausiai su tėvais bendraujama per elektroninę sistemą „Mūsų darželis“, Messenger, facebook, ZOOM platformą. COVID-19 ribojo sąlygas efektyvesniam tėvų įsitraukimui į ugdymo procesą. Kelios grupės tėvams parengė ir pateikė vaikų ugdymosi proceso filmuotus pavyzdžius. Tėvų netiesioginis įsitraukimas į vaikų ugdomąją veiklą, jos tęstinumą šeimoje, teigiamai veikia ne tik vaikų ugdymo pasiekimus, bet ir ateities perspektyvą, socialinius santykius, psichinę savijautą. Siekiame, kad tiek mokytojai, tiek tėvai, tiek regos centras grįstų savo santykius bendradarbiavimu, tarpusavio pagarba, savitarpio supratimu.  Aukšta pedagogų kvalifikacija: 75 proc. įstaigoje dirbančių pedagogų įgiję aukštąjį universitetinį, 20 proc. aukštąjį neuniversitetinį, 5 vidurinį (mokosi kolegijoje) išsilavinimą. 10 proc. pedagogų neturi pedagogo kvalifikacijos. 1 mokosi, 1 išklausęs ikimokyklinio, pradinio ir meninio ugdymo pedagogams, ketinantiems dirbti pagal PU programą kursus. Iš jų 20 proc. įgiję ir specialųjį pedagoginį išsilavinimą. Pagal įgytas kvalifikacines kategorijas pasiskirstę: 20 proc. pedagogai metodininkai, 35 proc. įgiję vyresniojo pedagogo, 29 proc. mokytojai. Sistemingai ir ženkliai tobulinama pedagogų profesinė kultūra, pedagoginės kompetencijos, gilinamos psichologinės žinios, profesinė kvalifikacija. Darbuotojai nuotoliniu būdu lankė kvalifikacinius renginius organizuojamus Panevėžio mieste, respublikoje, tobulino savo kompetencijas įvairiose srityse: 63 kvalifikaciniuose renginiuose ikimokyklinio ir priešmokyklinio ugdymo srityje, 2 d. prevencijos srityje. 30 mokytojų dalyvavo pamokose 13 klasei, 9 mokytojai kvalifikacijos tobulinimo mokymų 72 akd. val. programoje „Besimokančių darželių tinklas“. Priešmokyklinio ugdymo mokytoja D.Kalinauskaitė ir direktorė V.Janikūnienė lankė ilgalaikę Europos socialinio fondo lėšomis finansuojamą projektą „Inovacijos vaikų darželyje“ mokymų programą „Inovacijomis grįstas priešmokyklinis ugdymas“. Vadybos klausimais lankyta 6 dienų mokymai. Įgyvendinant Kvalifikacijos tobulinimo programą, tobulėjo sąveika su šeima, specialiųjų ugdymosi poreikių vaikų integravimo į mokyklas, projektinės veiklos organizavimo, skaitmeninių priemonių naudojimo ugdyme kompetencijos. 12 pedagogų yra Lietuvos ikimokyklinių įstaigų darbuotojų asociacijos Sveikatos želmenėliai nariai. Asociacijos organizuotoje konferencijoje direktorė V. Janikūnienė ir tiflopedagogės D. Jankevičienė, A. Petronaitytė parengė ir pristatė pranešimą „Akimis rūpinkimės nuo vaikystės“. Pedagogų kvalifikacijai skirtos lėšos panaudotos 100 proc. Darbuotojai vertina santykius tarp kolegų, santykius su vaikų tėvais, pedagoginio personalo ir administracijos santykius. Nuolat tobulinama darbuotojų informavimo sistema. Darnaus personalo pagalba, po antstato statybų pabaigos, darbuotojai geranoriškai padėjo perkraustant 2 grupes iš lopšelio-darželio „Draugystė“ į regos centrą. Padidėjo darbų kiekis įgyvendinant SAM, ŠMM rekomendacijas, susijusias su ekstremalia situacija, organizuojant nemokamą maitinimą, maisto davinių išdalinimą. Visi darbuotojai buvo skatinami materialiai, jiems buvo mokamos priemokos. **2. Uždavinys. Vaiko vienodos vertės pripažinimas ir pagalba, leidžianti kiekvienam mokytis individualiu tempu, pagal galimybes, gabumus, pajėgumą, poreikius ir interesus.** Per ataskaitinį laikotarpį įstaigą lankė 28 ugdytiniai su specialiaisiais ugdymosi poreikiais. Pagal SUP lygį pasiskirstė: 22 su nedideliais, 3 su vidutiniais, 1 su dideliais, 2 su labai dideliais specialiais ugdymosi poreikiais. Visiems 28 ugdytiniams buvo skiriama ir teikiama specialistų pagalba. Ikimokyklinio ir priešmokyklinio amžiaus vaikams, ugdomiems Regos centre, bei mokiniams, besimokantiems bendrojo lavinimo mokyklose, darželiuose ar namuose su vidutiniais ir dideliais, bei labai dideliais SUP buvo sudarytos individualios ugdymo programos. Programos, individualaus ugdymo planai suderinti Vaiko gerovės komisijoje, supažindinti tėvai. Mokiniams sutrikimus koregavo: logopedas, specialusis pedagogas, tiflopedagogai, psichologas, judesio korekcijos specialistas. Pagal poreikį teikta ir specialioji - mokytojo padėjėjo pagalba 2 ugdytiniams nuolat, 2 esant poreikiui. Logopedo pagalbą gavo 28, tiflopedagogo 2 Regos centro ugdytiniai, 19 kitų mokyklų mokiniai, psichologo 11, specialiojo pedagogo 5 ir 4 judesio korekcijos specialisto pagalbą. Vaikams regos sutrikimus koregavo bendrosios praktikos slaugytojai. Kartą per mėnesį regos aštrumą tikrino ir rekomendacijas skyrė gydytoja oftalmologė.  Nuolat aptariami ugdytinių gebėjimai ir pasiekimai. VGK specialistai rengė pagalbos mokiniui reikmės sąrašus ar jų papildymus, derino su Panevėžio PPT, teikė steigėjui, įvedė į Mokinių registrą. Vaiko gerovės komisija organizavo 8 posėdžius, kuriuose aptarė mokymosi aplinkos orientuotos į asmenybės sėkmę, gerą savijautą, brandą, saugumą. Pasibaigus pusmečiams analizavo ugdytinių su SUP ugdymas(sis), pasiekimus, prevencinių programų integravimo klausimus. Įstaigoje puikios sąlygos vaikų sutrikimų korekciniam ugdymui: įrengtas modernus multisensorinis kabinetas, sporto salė su moderniomis priemonėmis, interaktyviomis grindimis. Dviejose grupėse yra SMART lentos. Labdaros ir paramos fondo „Angelo akys“ dėka, regos lavinimo naujomis priemonėmis atnaujintas akių sutrikimų korekcinis kabinetas. Tai leidžia kompleksiškai, kiekvienam ugdytis individualiu tempu, pagal galimybes, gabumus, pajėgumą, poreikius ir interesus.  Atsižvelgta į individualius ugdytinių interesus, tėvų poreikius organizuojant neformalų ugdymą. Veikė krepšinio, futbolo, teatro, robotikos būreliai. **2. STRATEGINIS TIKSLAS. Ikimokyklinio ir priešmokyklinio ugdymo poreikių tenkinimas.****1. Uždavinys. Tobulinti ugdymo procesą, užtikrinant sėkmingą kiekvieno vaiko pasirengimą mokyklai.** Užtikrinama vaikų sveikata ir saugumas, teikiamas sveikatai palankus maitinimas, padedama 13 priešmokyklinukų pasirengti mokytis pirmoje klasėje. Puikiai, didelį įdirbį ir autoritetą bendruomenės tarpe turinčios priešmokyklinio ugdymo pedagogai, padeda priešmokyklinukams pasiruošti mokytis pradinėje mokykloje. Per ataskaitinį laikotarpį į mokyklas priešmokyklinukai išvyko su teigiama mokykline motyvacija.  Siekiant įgyvendinti užsibrėžtus tikslus ir uždavinius, darniai veiklą organizavo savivalda. Regos centro taryba 8 posėdžių metu sprendė: ikimokyklinio ir priešmokyklinio ugdymo modelius, paramos ir pagalbos šeimai klausimus, veiklos organizavimo pasiekimus, korekcinio ugdymo tobulinimo, programų derinimo, sveikatinimo, aplinkos saugumo ir tobulinimo klausimus, mokesčio įstaigos reikmėms, lėšų paskirstymo, panaudojimo ir atsiskaitymo už jas sritį, derino mokytojų ir pagalbos specialistų atestacijos programą 2022-2024 m., specialiųjų ugdymosi poreikių ugdytinių sąrašus, priemokų paskirstymo darbuotojams ir premijos direktorei, VGK, psichologo veiklos ir 2020 m. veiklos ataskaitą, 2021 m. veiklos planą.  Mokytojų taryba 6 posėdžių metu: analizavo 2020 m. ugdomosios veiklos rezultatus, svarstė mokinio krepšelio lėšų tikslingo panaudojimo pedagogų kvalifikacijai kelti klausimą, vaiko kultūros ugdymo grupėse, prevencinės veiklos integravimo į ugdymo procesą, SUP mokinių ugdymo (si) aplinkos, sąlygų tobulinimo, vaikų pažangos ir pasiekimų vertinimo dinamiką ir rezultatus, paslaugų kokybės klausimus. Derino Priešmokyklinio ugdymo planą 2021-2022 m. m. Mokytojų ir pagalbos mokiniui specialistų atestacijos programą 2022-2024 m.  Mokytojai, metodinių užsiėmimų, pamokų 13 klasei metu, gilino kompetencijas įvairiais ikimokyklinio ir priešmokyklinio ugdymo klausimais: „Ugdymo organizavimas ekstremaliomis sąlygomis“ (V.Janikūnienė, D. Jankevičienė), „Pojūčių lavinimas“ (tiflopedagogės D. Jankevičienė, A. Petronaitytė), STEAM veiklų organizavimas įvairiose edukacinėse erdvėse, plėtojant vaikų pažinimo, skaičiavimo ir matavimo, tyrinėjimo įgūdžius“ (D. Bartaševičienė, D. Krikštaponienė), „Zumbos ritmu“ (tiflopedagogė A. Petronaitytė). Visi įstaigos pedagogai dirbę iki 2021-08-31 dalyvavo ilgalaikės programos „Besimokanti organizacija pokyčių kelyje“ mokymuose „Tarpusavio ryšių stiprinimas bendruomenėje“. Siekiant adekvataus informatyvumo, buvo sukurta Facebook grupė, kur nuolat perduodama naujausia informacija. Sukurtas dokumentų paketas linelisrc@gmail.com diske, kuris nuolat pildomas.  Atnaujinta įstaigos programa „Po vaikystės šalį“. Ikimokyklinio mokytoja D. Bartaševičienė sukūrė facebook paskyrą, kurioje dalinasi savo STEAM sukurtomis metodinėmis priemonėmis.  Darbo taryba derino strateginį, 2021 metų veiklos planus, darbuotojų grafikus, sprendė įvairius klausimus susijusius etatais, priemokomis prie atlyginimo, mokesčio įstaigos reikmėms, lėšų paskirstymo, panaudojimo ir atsiskaitymo tvarkas. Įgyvendinti respublikiniai projektai. Skatinant sveiką gyvenseną, sveiką mitybą ir aktyvų fizinį judėjimą, dalyvauta įvairiuose sveikatos projektuose ,,Mažieji turistai“, Obuolį valgai-sveikas augi“. Dalyvauta aplinkosauginiuose projektuose „Už vieną trupinėlį, čiulbėsiu visą vasarėlę“.Vaikystės paletė“ (R.Šimuliūnienė). Dalyvaujama ES ir nacionalinio biudžeto lėšomis finansuojamoje programoje ,,Pienas vaikams“ ir Europos Bendrijos finansuojamoje programoje ,,Vaisių vartojimo skatinimo mokyklose programoje“. Tarptautiniame projekte eTvinning platformoje „STEAM ruduo“, „Rudeniu kvepiantis arbatos puodelis“ (D. Krikštaponienė).  Regos centro mastu organizuoti projektai: „Ežiuko Kalėdinis sapnas“, „Mano baltoji palangė“, „Judėjimo džiaugsmas”, „Sveikas žmogus“, „Sveiki dantukai“ (g. Žilienė). Įstaigoje organizuotos kalendorinės ir kitos šventės, renginiai: parodos „Moliūgėlio šviesos takas“, Rudenėlio spalvos“, tradicinė „Žibintų šventė”, pasaulinei gyvūnų dienai -susitikimas su Gyvūnų prieglaudos komanda, surinktos lėšos paaukotos „VŠĮ Rūtos užuolėja“. Vyko rudenėlio šventė ,,Kuriu nykštuką iš lapų“, “Ežiuko ir kiškio linksmybės“, visa bendruomenė įtraukta į „Kalėdinis nykštukas“ parodos kūrimą. Organizuoti Kalėdiniai renginiai: „Peliukų Kalėdos“, „Tolerancijos miestas“, akcija „Laisvės gynėjų diena“, „Atmintis gyva, nes liudija“, „Lietuvos gimtadienio spalvos“, „Kaziuko mugės“, Pasaulinė Žemės diena, „Velykų šventė“, floristinių kilimų „Moliūgėlio pasaka“ kūrimas įjungiant visą bendruomenę.  Vykdytos priemonės prevencijai: akcija „Džiaukinės gyvenimu“, mokymai „Darbo su tėvais organizavimas“, „Mobingas“. Juos vedė psichologė R. Kuodytė - Kazielienė.  Į ugdymo turinį integruojamos etnokultūros, „Ikimokyklinio amžiaus vaikų Lietuvių valstybinės kalbos“ ir kitos programos. Įstaigos pedagogai tęsia veiklą Lietuvos ikimokyklinių įstaigų darbuotojų asociacijoje „Sveikatos želmenėliai“.  Mokytojai darbo patirtimi dalinosi su bendrojo lavinimo mokyklų mokytojais: ruošiant ir pristatant pranešimus: respublikinėje konferencijoje “Vaikų fizinis aktyvumas nauda sveikatai ir smagi pramoga”, (tiflopedagogė A. Petronaitytė). Lietuvos ikimokyklinių įstaigų darbuotojų asociacijos „Sveikatos želmenėliai“ respublikinėje konferencijoje pranešimas “Akimis rūpinkimės nuo vaikystės”(tiflopedagogės A. Petronaitytė ir D. Jankevičienė, direktorė V. Janikūnienė). Tiflopedagogė D. Jankevičienė 2021-10-20 vedė atvirą integruotą pamoką „Analizatorių lavinimas. Aklasis-koks jis?“ 10 klasės mokiniams Panevėžio “Šviesos“ specialiojo ugdymo centre.**2. Uždavinys. Įtraukti kuo daugiau tėvų į vaikų gyvenimą regos centre ir organizuoti konsultacijas tėvams aktualiais vaikų ugdymo, emocinės, psichinės ir fizinės sveikatos, psichologijos klausimais.** Atlikus tėvų apklausas Paramos ir pagalbos šeimai srityje „Vaiko poreikių tenkinimas“, „Parama ir pagalba šeimai“ paaiškėjo, kad tėvai vertina: Regos centre organizuojamą specialistų pagalbą, išskyrus psichologinę pagalbą, kurios dalį laiko negavo dėl specialisto trukumo. Tėvai nuolat gavo informaciją apie jų vaiko gebėjimus specialistų konsultacijų metu: tiesioginiu būdu, telefono pagalba. Tėvams informacija nuolat teikiama: el. dienyno, Regos centro svetainės pagalba, susisiekiant telefonu, facebooku. Iškilus poreikiui konsultavosi su VGK pirmininku.  Pedagogai pastebi, kad dalis tėvų nenori vaikų tirti PPT, bet sutinka, kad jie būtų tiriami VGK. Dėl COVID-19 ligos plitimo, nebuvo galima fiziniu kontaktu organizuoti tėvų susirinkimų vidaus patalpose, jie vyko lauke ar nuotoliniu būdu. Parengus individualaus ugdymo planus tėvams sudėtinga sugalvoti, kaip šeima padės vaikui koreguoti sutrikimus šeimoje. Prašo pagalbos, patarimų.  Palankiai atsiliepia apie ugdymo programą „Po vaikystės šalį“, bei suprantamai, profesionaliai planuojamą savaitinį ugdymo turinį. Didžiąją dalį tėvų tenkina kūrybiškai organizuojamos bendruomenės šventės, edukacinės veiklos, pedagogų nuolatinis bendravimas informacinėmis priemonėmis, teikiant užfiksuotas ugdymo akimirkas nuotraukose, filmukuose. Dėl užsitęsusio 4 naujų grupių įrengimo, panaudoti esami baldai iš kabinetų, paskolinti iš kitų miesto lopšelių-darželių. Nuo rugsėjo pradėjus dirbti psichologei, numatyta organizuoti „Tėvų klubą“. **3. Tikslas.** **1. Uždavinys. Naujų, aktyvių ugdymosi erdvių kūrimas, kuriose vaikas galėtų aktyviai veikti, įgytų naujos patirties, patirtų sėkmę.** Regos centre „Linelis“ atlikus antstato statybą ir vykdant projekte numatytą modernizaciją, buvo įrengtas multisensorinis kambarys vaikams su negalia: relaksacijai, atsipalaidavimui, nusiraminimui. Sveikiems vaikams - kūrybinei veiklai, mąstymui lavinti. Siekiant sudominti ugdytinius ir ugdyti kompetencijas naudojami tradiciniai ir netradiciniai ugdymo metodai, būdai, priemonės: STEAM, naratyvūs žaidimai, šviesos terapija (šviesos stalai, šviečiantis kilimas, šviesos plaušelių priemonė, multisensorinė terapija (burbulų vamzdis), pasakų terapija. Integruoti kompiuteriniai žaidimai: „Bitutė“, „BEE-Bot“, interaktyvios grindys, interaktyvios knygos su papildyta realybe, „Quiver Vision“ papildytos realybės spalvinimo programa, SMART lentos, interaktyvios grindys. Sporto salėje nupirkti nauji sportiniai įrengimai: gimnastikos sienelė, interaktyvios grindys. Pagalbinis darbininkas padarė spinteles sporto ir aktų salėje priemonėms susidėti. Nupirkti nauji lauko sportiniai įrengimai: karuslė, stalas gėlė su kėdutėmis lauko žaidimams. Kiekvienai grupei buvo nupirkti žaislai, sensorinės priemonės.**2. Uždavinys. Atnaujinti ir plėtoti materialinę ir techninę bazę.**Biudžeto lėšų, skiriamų aplinkai, nepilnai pakanka būtinoms išlaidoms finansuoti, didžiausią dalį sudaro darbuotojų atlyginimams skiriamos lėšos. Prekėms pirkti daugiausiai lėšų panaudotos mokinio krepšelio ir specialiosios lėšos, surinktos iš tėvų įstaigos reikmėms. Iš Valstybinės mokesčių inspekcijos prie LR Finansų ministerijos gautos 839,46 Eur., 1,2 proc. GPM paramos lėšos. Jos buvo panaudotos tik būtiniausioms reikmėms. Centras gavo nemažą rėmėjų paramą lėšomis ir priemonėmis. Gauta labdara iš paramos ir labdaros fondo „Angelo akys“ – magnetinis konstruktorius, UAB Devolto parama-200 eurų. UAB „Decorum projektai“ parama – 500 eurų, AB „Linas“ parama - linine medžiaga. IĮ I.Krikščiūno įmonė padovanojo sienoms dažus, kuriais išdažytos, išremontuotos virtuvės pagalbinės patalpos. Jose įrengtos dvi naujos kriauklės. Nupirktas šaldytuvas. Visur koridoriuose, aktų salėje pakabintos naujos žaliuzės. 6 grupėms nupirktos rūbų džiovinimo spintos. 4 naujoms grupėms nupirkta nauja patalynė, stalo įrankiai, indai, kilimas, spintos higienos priemonėms. Gavus finansavimą iš savivaldybės 4004 eur., įrengti nauji lauko laiptai į tarnybinį įėjimą. Į visas grupes nupirkta naujų žaislų, baldelių (bibliotekų spintelės, dailės spintelės, virtuvėlės ir t.t.). Įkurtas multisensorinis kabinetas. Sporto salėje įrengta nauja gimnastikos sienelė, įgytos balansinės pagalvėlės, gymnic kamuoliai, interaktyvios grindys, multisensorinės plytelės ir pan. Įrengtos spintelės aktų ir sporto salėje priemonėms susidėti. Nupirkta spinta į sporto salę. Nupirkti 5 nauji kompiuteriai ir 4 spausdintuvai. Įstaigos finansavimas.

|  |  |  |
| --- | --- | --- |
| Finansavimo šaltiniai | Asignavimai 2019 m.(tūkst. Eur.) | Asignavimai 2020 m.(tūkst. Eur.) |
| Savivaldybės biudžeto lėšos | 311,8 | 343,3 |
| Europos Sąjungos paramos lėšos ES | 0,00 | 0,00 |
| Gyventojų 2/1,2 proc, ir paramos lėšos | 5,1 | 1,5 |

 |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau –užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 8.1. Siekti ugdymo kokybės modernizuojant edukacines erdves, kuriant vaiko raidą stimuliuojančią aplinką. | 8.1.1. Įrengti Multisensorinį kabinetą specialiųjų ugdymosi poreikių vaikų kokybiškam ugdymui, sutrikimų koregavimui8.1.2. Organizuoti mokymus specialistams sensorinių priemonių panaudojimo vaikų kokybiškam lavinimui. | 8.1.1.1.Individualių vaiko galių, saugumo, emocinių, fizinių ir socialinių poreikių tenkinimas. Vaikų psichologinės sveikatos stiprinimas, individualių gebėjimų ugdymo(si) pažanga. (I – II ketv.)8.1.2.1.Multisensorinių priemonių pritaikymas koreguojant įvairius sutrikimus, pagalba specialiųjų ugdymosi poreikių vaikams. Ugdomosios veiklos veiksmingumas, kūrybiškumas. Sensorikos lavinimas, siekiant kokybiško ikimokyklinio, priešmokyklinio SUP vaikų ugdymo. (III – IV ketv.) | 8.1.1.1.1. Įrengtas modernus multisensorinis kabinetas specialiųjų ugdymosi poreikių vaikų kokybiškam ugdymui, sutrikimų koregavimui. Bendrosios praktikos slaugytojos ir judesio korekcijos specialistas veda vaikams individualius užsiėmimus, kurių metu stiprinama vaiko galios, saugumo, emocinių, fizinių ir socialinių gebėjimų pažanga.8.1.2.1.1. Rugsėjo mėn. buvo atvykę specialistai iš „Slaugyvitos“ kurie pravedė mokymus regos centro specialistams, pedagogams kaip dirbti su vaikais multisensoriniame kabinete, kokias priemones taikyti koreguojant įvairius sutrikimus, kaip ir kokią pagalbą teikti specialiųjų ugdymosi poreikių vaikams siekiant kokybiško ikimokyklinio, priešmokyklinio SUP vaikų ugdymo. Specialistai ir mokytojai sėkmingai veda užsiėmimus vaikams multisensoriniame kabinete. |
| 8.2. Ugdymo turinio ir įstaigos veiklos skaitmenizavimas. | 8.2.1. Darbuotojams įgyti kompiuterinio raštingumo kompetencijas. 8.2.2. Visas darbo vietas aprūpinti kompiuterinėmis priemonėmis. Salėje įrengti interaktyvią lentą, naudojamą ugdomosioms veikloms organizuoti, darbuotojų ir tėvų poreikiams tenkinti. | 8.2.1.1. Ūkvedžiui, vaikų mitybos ir higienos specialistui, bendrosios praktikos specialistams, kineziterapeutui baigti kompiuterinio raštingumo kursus. (II – III ketv.).8.2.2.1. Visiems darbuotojams naudotis skaitmeninėmis technologijomis, ieškant informacijos, bendraujant ir sprendžiant pagrindines ugdymo ir įstaigos veiklos problemas, dalinantis gerąja darbo patirtimi, šviečiant bendruomenę (2021 metai).Materialinė bazė papildyta naujomis informacinėmis technologijomis (4-5 vnt.) ir programomis(1-2 vnt.). | 8.2.1.1.1. Ugdymo turinio ir įstaigos veikla pilnai skaitmenizuota. Ūkvedys, bendrosios praktikos specialistai, vaikų maitinimo ir higienos administratorė, judesio korekcijos specialistė baigė kompiuterinio raštingumo kursus. (Kineziterapeuto pareigybė buvo panaikinta auditu rekomendavus).8.2.2.1.1. Įgyti nauji kompiuteriai ir spausdintuvai 4 naujoms grupėms. Nupirktas naujas kompiuteris į pavaduotojos kabinetą, įrengta nauja interaktyvi lenta grupėje, interaktyvios grindys sporto salėje. Aktų salėje įrengta interaktyvi lenta naudojama pedagogų pasitarimams, ugdomosioms veikloms organizuoti. Visi darbuotojai naudojasi skaitmeninėmis technologijomis, ieškant informacijos, bendraujant ir sprendžiant pagrindines ugdymo ir įstaigos veiklos problemas, dalinantis gerąja darbo patirtimi, šviečiant bendruomenę. |
| 8.3. Regos centro modernizavimas. | 8.3.1. Pastatytame antstate naujų 4 grupių ir naujos žaidimų aikštelės įrengimas.Parengti edukacinės aplinkos grupėse priemonių planą, specifikaciją, įrengti 2 kapitaliai suremontuotas grupes.8.3.2. Įsigyti naujų sportinių įrengimų, lauko edukacinių priemonių naujos žaidimų aikštelės įrengimui. | 8.3.1.1. Sukurta 6 naujų grupių aplinka, tenkinanti fizinius, protinius, emocinius ir dvasinius vaikų poreikius, atitinkanti vaikų amžių ir standartus (III ketv.)8.3.2.1. Įrengta nauja žaidimų aikštelė, atitinkanti higienos reikalavimus ir edukacines funkcijas (III ketv.). | 8.3.1.1.1. Įkurtos naujos 4 grupės ir įrengtos dvi grupės po remonto. Kadangi pagal modernizacijos projektą keturiose grupėse turėjo būti nauji baldai, bet dėl techninių kliūčių baldai nebuvo gauti, baldais teko pasirūpinti patiems, skolintis iš kitų ikimokyklinių įstaigų, grupės įkurtos pagal esamas galimybes. Grupių aplinka tenkinanti fizinius, protinius, emocinius ir dvasinius vaikų poreikius, atitinkanti vaikų amžių ir standartus, graži, estetiška, užpildyta naujais žaislais, edukacinėmis priemonėmis. Visos grupės regos centre yra sutvarkytos, išremontuotos. Vienos grupės tualete pakeisti 3 klozetai. Sporto salėje įrengta nauja gimnastikos sienelė. 8.3.2.1.1. Įrengta viena nauja žaidimų aikštelė atitinkanti higienos reikalavimus ir edukacines funkcijas. Naujų 3 lauko žaidimų aikštelių įrengimui nupirktos naujos lauko priemonės, kurios bus sumontuotos pavasarį pagal parengtus edukacinės aplinkos lauke planus.  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| Visos užduotys buvo įvykdytos. |  |
|  |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Gauta labdara iš paramos ir labdaros fondo „Angelo akys“ – magnetinis konstruktorius, UAB Devolto parama-200 eurų, UAB „Decorum projektai“ parama – 500 eurų. AB „Linas“ parama linine medžiaga. | Magnetinis konstruktorius skatina vaikų kūrybiškumą, lavina bendrąją motoriką. Iš lininės medžiagos pasiūti užvalkalai čiužiniams. Piniginė parama panaudota naujo kompiuterio įsigijimui, sporto salės įrengimui, edukacinių priemonių įsigijimui ir t.t.. |
| 3.2. Suorganizuotas priemonių ir baldų pargabenimas iš „Šaltinio“ progimnazijos, kur buvo sandėliuojamos statybų metu. Grupių perkraustymas iš lopšelio-darželio „Draugystė“.3.3. Laiptų įrengimas prie nerekonstruotos pastato dalies. | Visas kolektyvas darniai dirbo perkraustant visus daiktus ir priemones iš lopšelio-darželio „Draugystė“ ir „Šaltinio“ progimnazijos. Talkino atsivežant paskolintus baldus iš lopšelio-darželio „Rugelis“, „Žilvitis“, čiužinius iš „Voveraitės“. Išryškėjo bendruomeniškumas, sutelktumas, draugiškumas bendram tikslui. Gavus finansavimą iš savivaldybės buvo įrengti nauji laiptai tarnybiniam įėjimui. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. Nebuvo koreguojamos užduotys |  |  |  |